**Príloha č. 1 – Formulár: Identifikačné údaje hospodárskeho subjektu**

**Formulár k prípravným trhovým konzultáciám na predmet zákazky**

**„Poskytovanie služieb IKT infraštruktúry a súvisiacich služieb“**

|  |  |
| --- | --- |
| Názov hospodárskeho subjektu |  |
| Sídlo alebo miesto podnikania |  |
| Právna forma |  |
| IČO |  |
| IČ DPH |  |
| Meno a priezvisko, titul osoby/osôb oprávnenej/ oprávnených zastupovať hospodársky subjekt na prípravných trhových konzultáciách |  |
| Telefón |  |
| Emailová adresa |  |
| Dátum a podpis: |  |
| Hospodársky subjekt zaslaním tohto formulára vyjadruje súhlas s vyhotovením zvukového záznamu z priebehu prípravných trhových konzultácií. |

**Príloha č. 2 - Okruh otázok**

*Pozn.: Dokument „Návrh opisu predmetu zákazky“ bude verejným obstarávateľom poskytnutý v rámci výzvy na osobné konzultácie resp. následne zverejnený v profile verejného obstarávateľa a profile zákazky.*

* 1. Mal by hospodársky subjekt záujem zúčastniť sa plánovaného verejného obstarávania na predmet zákazky: „Poskytovanie služieb IKT infraštruktúry a súvisiacich služieb“?
	2. Považuje hospodársky subjekt dokumenty (Príloha č. 3 - Vymedzenie predmetu prípravných trhových konzultácií a Návrh opisu predmetu zákazky), ktoré poskytol verejný obstarávateľ, za dostatočné, určité a zrozumiteľné, a to za účelom jednoznačného definovania predmetu zákazky a následne za účelom stanovenia odhadovanej celkovej ceny za predmet zákazky? Ak nie, prosím, uveďte dôvody.
	3. Považuje hospodársky subjekt dokumenty (Príloha č. 3 - Vymedzenie predmetu prípravných trhových konzultácií a Návrh opisu predmetu zákazky), ktoré sprístupnil verejný obstarávateľ, za diskriminačné? Ak áno, v čom konštatuje hospodársky subjekt prvky diskriminácie ?
	4. Je hospodárskemu subjektu z poskytnutých dokumentov (Príloha č. 3 - Vymedzenie predmetu prípravných trhových konzultácií a Návrh opisu predmetu zákazky) zrejmé, že verejný obstarávateľ má záujem o realizáciu predmetu zákazky výhradne vo forme služieb – infraštruktúra ako služba („IaaS“)? Ak nie, prosím, uveďte dôvody.
	5. Má hospodársky subjekt ďalšie, doplňujúce otázky k poskytnutým dokumentom ((Príloha č. 3 - Vymedzenie predmetu prípravných trhových konzultácií a Návrh opisu predmetu zákazky)? Ak áno, aké?
	6. Má hospodársky subjekt ďalšie, doplňujúce pripomienky k poskytnutým dokumentom (Príloha č. 3 - Vymedzenie predmetu prípravných trhových konzultácií a Návrh opisu predmetu zákazky)? Ak áno, aké?
	7. Aké ďalšie typy a rozsah informácií potrebuje sprístupniť hospodársky subjekt, aby vedel pripraviť relevantnú ponuku?
	8. Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov? Ak áno, v akom rozsahu?
	9. Vedel by hospodársky subjekt plniť (poskytnúť) predmet zákazky sám, ak by bol predmet zákazky rozdelený na časti? Ak áno, aké časti?
	10. Aké iné informácie nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky?
	11. Považuje hospodársky subjekt lehotu dodania predmetu zákazky (max. 90 dní od nadobudnutia účinnosti zmluvy) za primeranú? Ak nie, akú lehotu dodania považuje hospodársky subjekt vzhľadom na rozsah predmetu zákazky za primeranú?
	12. Súčasťou plánovaného predmetu zákazky je aj migrácia dát. Akú súčinnosť resp. v akom rozsahu považuje hospodársky subjekt za potrebnú a nevyhnutnú zo strany a) verejného obstarávateľa, b) súčasného poskytovateľa služieb?
	13. Má hospodársky subjekt iné, súvisiace poznámky k predmetu zákazky alebo k zverejneným podkladom? Ak áno, aké?
	14. Je podľa hospodárskeho subjektu štruktúra ceny zrozumiteľná a/alebo dostatočná pre vypracovanie indikatívnej cenovej ponuky pre stanovenie predpokladanej hodnoty zákazky, alebo navrhuje vykonať úpravy v štruktúre ceny? Ak áno, aké?
	15. Je podľa hospodárskeho subjektu IP telefónia najvhodnejším riešením, ktoré je v súčasnosti dostupné z hľadiska pomeru cena / výkon? Odporúčal by hospodársky subjekt iné riešenie/technológiu na prenos hlasu a tým súvisiacich služieb ako je IP telefónia? Ak áno, akú?
	16. Priestor pre iné skutočnosti/poznámky/doplnenia/názory hospodárskeho subjektu:

**Príloha č. 3 - Vymedzenie predmetu prípravných trhových konzultácií**

Úrad geodézie, kartografie a katastra Slovenskej republiky (ÚGKK) pripravuje verejné obstarávanie/verejné obstarávania na **poskytovanie služieb IKT infraštruktúry a súvisiacich služieb** pre potreby zabezpečenia fungovania interných a externých procesov využívajúcich IKT infraštruktúru v požadovanej kvalite, garantovanej bezpečnosti, dostupnosti a spoľahlivosti. Verejný obstarávateľ realizuje prípravné trhové konzultácie (PTK) za účelom oboznámenia sa s technickými riešeniami a možnosťami, ktoré súčasný trh poskytuje, získania informácií o potencionálnych dodávateľoch, možnostiach dodania služieb z hľadiska vecného, časového a finančného a získania informácií potrebných na vypracovanie opisu predmetu zákazky/zákaziek.

**Predmet PTK**

Cieľom obstarávaných plnení je poskytnutie služieb bezpečnej prevádzky IKT infraštruktúry pre verejného obstarávateľa a partnerské organizácie a ochrany citlivých dátových aktív prostredníctvom dedikovanej platformy/iem a súvisiacich koncových zariadení.

Predpokladá sa, že uchádzač zriadi a poskytne verejnému obstarávateľovi privátnu infraštruktúru pre poskytovanie služby bezpečnej prevádzky IKT infraštruktúry a ochrany citlivých dátových aktív pre pracoviská Úradu geodézie, kartografie a katastra Slovenskej republiky a partnerských organizácií (ďalej aj ako „Služba“). Predpokladá sa, že pre účely zriadenia a poskytovania Služby zabezpečí uchádzač všetky potrebné zariadenia (koncové zariadenia, IKT zariadenia ako aj všetky potrebné pridružené hardvérové a softvérové prostriedky), ktoré rozmiestni tak, aby boli splnené všetky funkčné, bezpečnostné a kvalitatívne požiadavky verejného obstarávateľa na Službu. Všetky tieto zariadenia budú súčasťou poskytovanej Služby a teda priamou alebo pridruženou súčasťou siete uchádzača a budú vytvárať jeden virtuálny celok tvoriaci IKT ÚGKK. **Uvedené predpoklady môžu byť po uskutočnení PTK revidované,** najmä ak by sa počas PTK preukázalo, že by bolo vhodnejšie niektoré časti obstarať samostatne.

Verejný obstarávateľ očakáva, že v rámci obstarávaných plnení mu budú poskytnuté/poskytované nasledovné:

* vzájomné prepojenie všetkých pracovísk / lokalít pripojených do IKT ÚGKK;
* vyhradené vzájomné prepojenie vyhradených LAN na tých pracoviskách, ktoré prevádzkujú zariadenia slúžiace na poskytovanie SK-POS;
* záložné pripojenie lokalít do IKT ÚGKK;
* redundancia chrbticovej časti IKT ÚGKK (CORE);
* redundantné prepojenia významných pracovísk s primárnym datacentrom v Bratislave;
* centralizované a zabezpečené pripojenie používateľov IKT ÚGKK do siete Internet;
* centralizované a zabezpečené prepojenie IKT ÚGKK so sieťou Govnet;
* individuálne riadenie bezpečnosti prístupu používateľov do siete Internet z IKT ÚGKK;
* vytváranie a prevádzkovanie zabezpečených a virtuálne oddelených komunikačných zón v rámci IKT ÚGKK (napr. SAN, DMZ a pod.);
* funkčnosť vysokej dostupnosti - High-Availability / HA;
* špecializované komunikačno-bezpečnostné vlastnosti – Secure Access / SA;
* zabezpečené prepojenie IKT ÚGKK s technickými prostriedkami prevádzkujúcimi službu on-line katastrálneho portálu a ďalších budovaných portálov;
* zabezpečené vzdialené pripojenie ku zdrojom vo IKT ÚGKK pre vybraných používateľov prostredníctvom verejnej siete Internet;
* komplexné riadenie komunikácie v rámci IKT ÚGKK podľa druhu sieťovej prevádzky;
* prenos hlasu v rámci IKT ÚGKK prostredníctvom IP Telefónie (alebo alternatíva);
* pripojenie IP Telefónie (alebo alternatívy) do Verejnej Telefónnej Siete (VTS);
* využívanie služby VTS prostredníctvom IP Telefónie (alebo alternatívy);
* funkcionalitu call centra v rámci IP Telefónie (alebo alternatívy);
* správa a dohľad nad komunikačnými prvkami Poskytovateľa a vybranými komunikačnými prvkami Účastníka v rámci IKT ÚGKK;
* služba rozšírenia konfiguračného a zmenového manažmentu formou pravidelných auditov infraštruktúry;
* WiFi secure Access;
* možnosť dohľadu Účastníka nad rozsahom, dostupnosťou a spoľahlivosťou poskytovanej Služby;
* Sms notifikácie cez e-mail;
* Interné PKI, externé PKI, časová pečiatka a okamžité overenie platnosti certifikátu a kvalifikovaného certifikátu v rámci poskytovanej Služby;
* funkcionalita podpisovania a overovania dokumentov podpisovaných na pracovnej stanici používateľa pomocou kvalifikovaného certifikátu alebo mandátneho certifikátu;
* Funkčnú vlastnosť monitorovania prenášaných dôležitých dátových aktív spracovávaných vo IKT ÚGKK pred zneužitím - content scanning, DLP
* Redundancia Secure Access „SA“ prístupu do siete Internet;
* riešenie centralizovanej správy politiky prístupu do siete účastníka;
* Služba ochrany registrovaného IP adresného priestoru pridelenému ÚGKK na perimetri siete poskytovateľa;
* Outsourcing správy interného monitorovacieho prostredia;
* Centrálna správa systému domény, používateľov, bezpečnosti a elektronickej pošty a jej zabezpečenia v rámci IKT ÚGKK;
* Bezpečné prideľovanie sieťových adries v rámci poskytovanej Služby k zdrojom komunikačnej infraštruktúry (KI) Účastníka;
* Služba centralizovanej domény;
* Bezpečný prístup k elektronickej pošte v rámci poskytovanej Služby z Internetu;
* Detekcie prienikov do KI v rámci poskytovanej Služby;
* Služba aktívneho predchádzania hrozieb prienikov do KI pomocou penetračného testovania;
* Komplexná antivírusová ochrana;
* Centralizované spracovávanie a uchovávania auditných záznamov v rámci poskytovanej Služby;
* WiFi direct Internet Access;
* Zabezpečenie súladu IKT infraštruktúry a súvisiacich IS spracúvajúcich osobné údaje s požiadavkami legislatívy o ochrane citlivých údajov;
* Systém na správu a riadenie rizík v rámci úradu;
* Systém ochrany citlivých dátových aktív;
* Klasifikačný systém elektronických správ;
* Systém aktívneho využitia PKI infraštruktúry;
* Riešenie pre ochranu databáz;
* Systém integrovaného virtualizovaného IT prostredia (virtualizované servery s vysokým výpočtovým výkonom, flexibilné diskové úložisko s vysokou dostupnosťou, sieťové prostredie a unifikovaný manažment);
* Systém zabezpečenia rozkladania záťaže na interné systémy na základe aktuálneho stavu koncového systému (loadbalancing);
* Služba zabezpečenia vizuálnych a nevizuálnych služieb informačných systémov ÚGKK SR;
* Služba zabezpečenia šifrovaného a riadeného prístupu do aplikačného rozhrania nevizuálneho obsahu;
* Služba kontroly prístupu pre konzumentov vizuálneho rozhrania informačných systémov ÚGKK SR;
* Poskytovanie služby integrácie, servisnej podpory a správy aktívnych prvkov pre infraštruktúru informačných systémov ÚGKK SR;
* Služba odosielania elektronických úradných dokumentov do el. schránok fyzických a právnických osôb;
* Služba integrácie aktívnych komponentov chrbticovej infraštruktúry WAN siete, poskytovanie servisnej podpory a správy aktívnych komponentov vrátane ochrany webových služieb v datacentre BA Chlumeckého.

Vyššie uvedené plnenia predstavujú okruhy, ktoré budú predmetom budúceho verejného obstarávania / verejných obstarávaní. V súčasnosti sú poskytované jedným poskytovateľom, nie je však vylúčené ich rozdelenie na samostatné logické celky (samostatné verejné obstarávania a/alebo časti), ktoré je možné dodať samostatne bez toho, aby to predstavovalo duplicitu nákladov, zvýšené riziko pri zapracovaní alebo prevádzkovaní týchto logických celkov, resp. neprimerané dodatočné nároky na kapacity verejného obstarávateľa pri zabezpečovaní integrácie jednotlivých logických celkov. Jedným z očakávaných výstupov PTK je aj identifikovanie takých okruhov plnení, ktoré môžu byť dodané rôznymi dodávateľmi/poskytovateľmi.

Záujemca môže v rámci PTK poskytnúť relevantné informácie k tým funkčným oblastiam zákazky/plneniam, o ktoré má záujem, t. j. môže, ale nemusí predložiť informácie k všetkým oblastiam.